Document ID: 32005D0151

PADOMES LĒMUMS
(2005. gada 18. janvāris),
ar ko ieceļ Protokola par Tiesas Statūtiem I pielikuma 3. panta 3. punktā paredzētās komitejas locekļus
(2005/151/EK, Euratom)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Eiropas Atomenerģijas kopienas dibināšanas līgumu,
ņemot vērā Protokolu par Tiesas Statūtiem, kurš grozīts ar Padomes 2004. gada 2. novembra Lēmumu 2004/752/EK, Euratom, ar ko izveido Eiropas Savienības Civildienesta tiesu (1), un jo īpaši protokola I pielikuma 3. panta 3. punktu,
ņemot vērā Padomes 2005. gada 18. janvāra Lēmumu 2005/49/EK, Euratom (2), par Protokola par Tiesas Statūtiem I pielikuma 3. panta 3. punktā paredzētās komitejas darbības noteikumiem, un jo īpaši pielikuma 3. punktu,
ņemot vērā Tiesas priekšsēdētāja 2004. gada 2. decembra ieteikumu,
tā kā:
(1)
Protokola par Tiesas Statūtiem I pielikuma 3. panta 3. punktā paredzēts izveidot komiteju, kurā ir septiņas personas, ko izraugās no bijušajiem Tiesas un Pirmās instances tiesas locekļiem un juristiem ar atzītu kompetenci. Saskaņā ar šo punktu komitejas locekļus ar kvalificētu balsu vairākumu ieceļ Padome pēc Tiesas priekšsēdētāja ieteikuma.
(2)
Turklāt Padomes Lēmuma 2005/49/EK, Euratom pielikuma 3. punktā paredzēts, ka Padome ieceļ minētās komitejas priekšsēdētāju.
(3)
Būtu jāīsteno šie noteikumi,
IR PIEŅĒMUSI ŠO LĒMUMU.
1. pants
Ar šo par Protokola par Tiesas Statūtiem I pielikuma 3. panta 3. punktā paredzētās komitejas locekļiem uz četru gadu laikposmu no 2004. gada 10. novembra ieceļ šādas personas:
Leif SEVÓN, priekšsēdētājs
Sir Christopher BELLAMY
Yves GALMOT
Peter GRILC
Gabriele KUCSKO-STADLMAYER
Giuseppe TESAURO
Miroslaw WYRZYKOWSKI
2. pants
Šis lēmums stājas spēkā nākamā dienā pēc tā publicēšanas Eiropas Savienības Oficiālajā Vēstnesī.
Briselē, 2005. gada 18. janvārī

Labels: 9
11
15